nibzard/narodne-novine-full-text-markdown huggingface dataset:
### NN 143/2021 (24.12.2021.), Odluka o preraspodjeli sredstava planiranih u Državnom proračunu Republike Hrvatske za 2021. godinu

VLADA REPUBLIKE HRVATSKE

2439

Na temelju članka 5.a stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, br. 102/20., 10/21. i 117/21.), Vlada Republike Hrvatske je na sjednici održanoj 23. prosinca 2021. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE
 ZA 2021. GODINU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2021. godinu (»Narodne novine«, br. 135/20., 69/21. i 122/21.) radi osiguranja pomoći Sisačko-moslavačkoj županiji za usluge pripreme i dostave obroka za stanovništvo na potresom pogođenom području.

II.

Sredstva iz točke I. preraspodijelit će se prema tablici kako slijedi:

|  |  |  |  |  |  |
| --- | --- | --- | --- | --- | --- |
|  |  | Tekući plan  2021. | Smanjenje | Povećanje | Novi plan 2021. |
| 076 | MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE | 1.520.271.861,00 | 4.363.440,00 | 4.363.440,00 | 1.520.271.861,00 |
| 07605 | Ministarstvo prostornoga uređenja, graditeljstva i državne imovine | 657.262.808,00 | 4.363.440,00 | 4.363.440,00 | 657.262.808,00 |
| A538086 | MONITORING KLIZIŠTA U REPUBLICI HRVATSKOJ | 4.370.000,00 | 4.363.440,00 |  | 6.560,00 |
| 11 | Opći prihodi i primici | 4.370.000,00 | 4.363.440,00 |  | 6.560,00 |
| 322 | Rashodi za materijal i energiju | 47.500,00 | 47.500,00 |  | 0 |
| 3225 | Sitni inventar i auto gume | 47.500,00 | 47.500,00 |  | 0 |
| 323 | Rashodi za usluge | 1.805.000,00 | 1.805.000,00 |  | 0 |
| 3237 | Intelektualne i osobne usluge | 1.805.000,00 | 1.805.000,00 |  | 0 |
| 422 | Postrojenja i oprema | 2.517.500,00 | 2.510.940,00 |  | 6.560,00 |
| 4225 | Instrumenti, uređaji i strojevi | 2.517.500,00 | 2.510.940,00 |  | 6.560,00 |
| A576007 | ADMINISTRACIJA I UPRAVLJANJE MINISTARSTVOM | 141.646.423,00 |  | 4.363.440,00 | 146.009.863,00 |
| 11 | Opći prihodi i primici | 141.626.423,00 |  | 4.363.440,00 | 145.989.863,00 |
| 363 | Pomoći unutar općeg proračuna | 6.504.010,00 |  | 4.363.440,00 | 10.867.450,00 |
| 3631 | Tekuće pomoći unutar općeg proračuna | 0 |  | 4.363.440,00 | 4.363.440,00 |

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2021. godinu.

IV.

Sisačko-moslavačka županija dužna je sredstva iz točke I. ove Odluke utrošiti namjenski i o istom podnijeti izvješće Ministarstvu prostornoga uređenja, graditeljstva i državne imovine.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/476

Urbroj: 50301-05/14-21-1

Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 143/2021 (24.12.2021.), Odluka o izmjenama i dopunama Odluke o Uredu predsjednika Republike Hrvatske

PREDSJEDNIK REPUBLIKE HRVATSKE

2437

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), donosim

ODLUKU

O IZMJENAMA I DOPUNAMA ODLUKE O UREDU PREDSJEDNIKA REPUBLIKE HRVATSKE

Članak 1.

U Odluci o Uredu predsjednika Republike Hrvatske (»Narodne novine«, broj 18/20 i 41/20) u članku 4. stavku 1. dodaje se novi podstavak 1. koji glasi: » – glavni savjetnik Predsjednika Republike«.

Dosadašnji podstavci 1. – 9. postaju podstavci 2. – 10.

Članak 2.

U članku 7. stavak 1. Odluke mijenja se i glasi:

»Predsjednik Republike prenosi ovlast za obavljanje poslova čelnika tijela na predstojnika Ureda.«

Članak 3.

U članku 10. Odluke riječi »predstojnik Ureda« zamjenjuju se riječima »Predsjednik Republike«.

Članak 4.

Ova Odluka stupa na snagu prvoga dana od dana objave u »Narodnim novinama«.

Klasa: 020-01/21-01/02
 Urbroj: 71-10-01/1-21-1
 Zagreb, 21. prosinca 2021.

Predsjednik
 Republike Hrvatske
 Zoran Milanović, v. r.
### NN 144/2021 (27.12.2021.), Odluka o izmjeni i dopuni Odluke o porezima Grada Crikvenice

Grad Crikvenica

2470

Na temelju članka 42. Zakona o lokalnim porezima (»Narodne novine« broj 115/16 i 101/17) i članka 34. Statuta Grada Crikvenice (»Službene novine Grada Crikvenice« broj 103/21), Gradsko vijeće Grada Crikvenice, na sjednici održanoj 2. prosinca 2021. godine, donijelo je

ODLUKU

O IZMJENI I DOPUNI ODLUKE O POREZIMA GRADA CRIKVENICE

Članak 1.

U Odluci o porezima Grada Crikvenice (»Narodne novine« broj 121/17, 119/19. i »Službene novine Grada Crikvenice« broj 37/18. i 74/19.) članak 2. mijenja se i glasi:

»Utvrđuje se visina stope prireza porezu na dohodak od 7 %.«

Također iza članka 3. dodaje se članak 3.a koji glasi:

»Iznimno, u 2022. godini obveznici plaćanja poreza na potrošnju iz članka 3. ove Odluke, oslobođeni su plaćanja istog«.

Članak 2.

Ova Odluka objavit će se u »Narodnim novinama« i »Službenim novinama Grada Crikvenice«, a stupa na snagu 1. siječnja 2022. godine.

Klasa: 021-01/21-01/100

Urbroj: 2107/01-05/01-21-2

Crikvenica, 2. prosinca 2021.

GRADSKO VIJEĆE GRADA CRIKVENICE

Predsjednik
 mr. sc. Vesna Car Samsa, dipl. ing., v. r.
### NN 144/2021 (27.12.2021.), Odluka o izmjeni Odluke o porezima Grada Šibenika

Grad Šibenik

2469

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 37. Statuta Grada Šibenika (»Službeni glasnik Grada Šibenika« broj 2/21), Gradsko vijeće Grada Šibenika na 5. sjednici od 14. prosinca 2021. godine donijelo je

ODLUKU

O IZMJENI ODLUKE O POREZIMA GRADA ŠIBENIKA

Članak 1.

U Odluci o porezima Grada Šibenika (»Službeni glasnik Grada Šibenika« broj 4/18, 12/20 i 3/21) članak 4. mijenja se i glasi:

»Porez na potrošnju plaća se po stopi od 3%. Porez na potrošnju prihod je Proračuna Grada.«

Članak 2.

Ova Odluka objavit će se u »Narodnim novinama« i »Službenom glasniku grada Šibenika« i stupa na snagu 1. siječnja 2022. godine.

Klasa: 410-01/20-01/17

Urbroj: 2182/01-06/1-21-7

Šibenik, 14. prosinca 2021.

GRADSKO VIJEĆE GRADA ŠIBENIKA

Predsjednik
 dr. sc. Dragan Zlatović, v. r.
### NN 144/2021 (27.12.2021.), Pravilnik o izmjenama Pravilnika o izvještavanju o značajnim promjenama i izvještavanju na zahtjev Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

2479

Na temelju članka 201. Zakona o osiguranju (»Narodne novine«, broj 30/15, 112/18, 63/20, 133/20), Hrvatska agencija za nadzor financijskih usluga na sjednici Upravnog vijeća održanoj 22. prosinca 2021. godine donijela je

PRAVILNIK

O IZMJENAMA PRAVILNIKA O IZVJEŠTAVANJU O ZNAČAJNIM PROMJENAMA I IZVJEŠTAVANJU NA ZAHTJEV HRVATSKE AGENCIJE ZA NADZOR FINANCIJSKIH USLUGA

Članak 1.

U članku 2. stavku 1. Pravilnika o izvještavanju o značajnim promjenama i izvještavanju na zahtjev Hrvatske agencije za nadzor financijskih usluga (»Narodne novine«, broj 66/19, 15/20; dalje u tekstu: Pravilnik) točka 15. briše se, a točka 16. postaje točka 15.

Članak 2.

Članak 2. stavci 2. i 3. Pravilnika brišu se, a stavci 4., 5. i 6. Pravilnika postaju stavci 2., 3. i 4.

Članak 3.

Članak 6. Pravilnika mijenja se i glasi:

»Na podružnicu društva za osiguranje iz druge države članice Europske unije/Europskog gospodarskog prostora ili iz treće države, a koja je osnovana na području Republike Hrvatske, na odgovarajući se način primjenjuju odredbe članka 2. stavka 1. točaka 1., 6., 11., 13. i 14. ovog Pravilnika«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-04/01

Urbroj: 326-01-70-72-21-5

Zagreb, 22. prosinca 2021.

Predsjednik
 Upravnog vijeća
 dr. sc. Ante Žigman, v. r.
### NN 144/2021 (27.12.2021.), Pravilnik o dopunama Pravilnika o postupku procjene rizika od pranja novca i financiranja terorizma te načinu provođenja mjera pojednostavljene i pojačane dubinske analize stranke

HRVATSKA AGENCIJA ZA NADZOR FINANCIJSKIH USLUGA

2482

Na temelju odredaba članka 15. stavka 1. točke 1. Zakona o Hrvatskoj agenciji za nadzor financijskih usluga (»Narodne novine«, br. 140/05 i 12/12), članka 14. stavka 11. i članka 42. stavka 1. Zakona o sprječavanju pranja novca i financiranja terorizma (»Narodne novine«, br. 108/17, 39/19), Hrvatska agencija za nadzor financijskih usluga na sjednici Upravnog vijeća održanoj 22. prosinca 2021. godine donosi

PRAVILNIK

O DOPUNAMA PRAVILNIKA O POSTUPKU PROCJENE RIZIKA OD PRANJA NOVCA I FINANCIRANJA TERORIZMA TE NAČINU PROVOĐENJA MJERA POJEDNOSTAVLJENE I POJAČANE DUBINSKE ANALIZE STRANKE

Članak 1.

U članku 1. Pravilnika o postupku procjene rizika od pranja novca i financiranja terorizma te načinu provođenja mjera pojednostavljenje i pojačane dubinske analize stranke (»Narodne novine« br. 59/18), iza stavka 2. dodaju se novi stavci 3. i 4. koji glase:

»(3) Obveznici iz članka 9. stavka 2. točke 6., 7., 8., 9., 10. i 11. Zakona o sprečavanju pranja novca i financiranja terorizma dužni su osim ovoga Pravilnika primjenjivati i Smjernice Europskog nadzornog tijela za bankarstvo dubinskoj analizi stranaka i čimbenicima koje bi kreditne i financijske institucije trebale uzeti u obzir pri procjeni rizika od pranja novca i financiranja terorizma koji je povezan s pojedinačnim poslovnim odnosima i povremenim transakcijama, a koje su donesene na temelju članka 17. i članka 18. stavka 4. Direktive (EU) 2015/849 (EBA/GL/2021/02), te za koje je HANFA prema Europskom nadzornom tijelu za bankarstvo izjavila usklađenost dana 29. rujna 2021. godine, pri čemu se, ako postoji neusklađenost između odredbi ovoga Pravilnika i navedenih Smjernica, imaju primijeniti navedene Smjernice. U područjima koja nisu drugačije uređena navedenim Smjernicama, primjenjuju se odredbe ovoga Pravilnika.

(4) Obveznici iz članka 9. stavka 2. točke 12. i 13. Zakona o sprečavanju pranja novca i financiranja terorizma dužni su osim ovoga Pravilnika primjenjivati i Smjernice Europskog nadzornog tijela za bankarstvo o dubinskoj analizi stranaka i čimbenicima koje bi kreditne i financijske institucije trebale uzeti u obzir pri procjeni rizika od pranja novca i financiranja terorizma koji je povezan s pojedinačnim poslovnim odnosima i povremenim transakcijama, a koje su donesene na temelju članka 17. i članka 18. stavka 4. Direktive (EU) 2015/849 (EBA/GL/2021/02), pri čemu se, ako postoji neusklađenost između odredbi ovoga Pravilnika i navedenih Smjernica, imaju primijeniti navedene Smjernice. U područjima koja nisu drugačije uređena navedenim Smjernicama, primjenjuju se odredbe ovoga Pravilnika.«

Članak 2.

Ovaj pravilnik stupa na snagu osmoga dana od objave u »Narodnim novinama«.

Klasa: 011-02/21-08/01
 Urbroj: 326-01-70-72-21-1
 Zagreb, 22. prosinca 2021.

Predsjednik
 Upravnog vijeća
 dr. sc. Ante Žigman, v. r.
### NN 144/2021 (27.12.2021.), Pravilnik o izmjenama Pravilnika o periodičkom, statističkom i kapitalnom izvještavanju od strane središnjeg depozitorija vrijednosnih papira te izvještavanju od strane središnjeg depozitorija vrijednosnih papira iz druge države članice

HRVATSKA AGENCIJA ZA NADZOR FINANCIJSKIH USLUGA

2480

Na temelju članka 560. stavka 8. i članka 580. stavka 4. Zakona o tržištu kapitala (»Narodne novine« br. 65/18, 17/20 i 83/21), Hrvatska agencija za nadzor financijskih usluga na sjednici Upravnog vijeća održanoj 22. prosinca 2021. godine donosi

PRAVILNIK

O IZMJENAMA PRAVILNIKA O PERIODIČKOM, STATISTIČKOM I KAPITALNOM IZVJEŠTAVANJU OD STRANE SREDIŠNJEG DEPOZITORIJA VRIJEDNOSNIH PAPIRA TE IZVJEŠTAVANJU OD STRANE SREDIŠNJEG DEPOZITORIJA VRIJEDNOSNIH PAPIRA IZ DRUGE DRŽAVE ČLANICE

Članak 1.

U Pravilniku o periodičkom, statističkom i kapitalnom izvještavanju od strane središnjeg depozitorija vrijednosnih papira te izvještavanju od strane središnjeg depozitorija vrijednosnih papira iz druge države članice (»Narodne novine« br. 91/19), u Prilogu 1 pod nazivom »Obrazac AK-SDVP«:

Obrazac »T\_03.01 – Kreditni rizik i kreditni rizik druge ugovorne strane: standardizirani pristup kapitalnim zahtjevima« zamjenjuje se novim obrascem pod istim nazivom pod točkom 1) u Prilogu ovog Pravilnika i čini njegov sastavni dio.

Obrazac »T\_03.02 – Tržišni rizik: standardizirani pristup pozicijskim rizicima dužničkih instrumenata kojima se trguje« zamjenjuje se novim obrascem pod istim nazivom pod točkom 2) u Prilogu ovog pravilnika i čini njegov sastavni dio.

Obrazac »T\_03.05 – Tržišni rizik: standardizirani pristup za pozicijski rizik u vlasničkim instrumentima« zamjenjuje se novim obrascem pod istim nazivom pod točkom 3) u Prilogu ovog Pravilnika i čini njegov sastavni dio.

Obrazac »T\_03.06 – Tržišni rizik: standardizirani pristupi valutnom riziku« zamjenjuje se novim obrascem pod istim nazivom pod točkom 4) u Prilogu ovog Pravilnika i čini njegov sastavni dio.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/01

Urbroj: 326-01-70-72-21-5

Zagreb, 22. prosinca 2021.

Predsjednik Upravnog vijeća
 dr. sc. Ante Žigman, v. r.

PRILOG

1) Obrazac »T\_03.01 – Kreditni rizik i kreditni rizik druge ugovorne strane: standardizirani pristup kapitalnim zahtjevima«

![](/files/_web/sluzbeni-dio/2021/132236/images/17986.jpg)

2) Obrazac »T\_03.02 – Tržišni rizik: standardizirani pristup pozicijskim rizicima dužničkih instrumenata kojima se trguje«

![](/files/_web/sluzbeni-dio/2021/132236/images/17974.jpg)

3) Obrazac »T\_03.05 – Tržišni rizik: standardizirani pristup za pozicijski rizik u vlasničkim instrumentima«

![](/files/_web/sluzbeni-dio/2021/132236/images/17964.jpg)

4) Obrazac »T\_03.06 – Tržišni rizik: standardizirani pristupi valutnom riziku«

![](/files/_web/sluzbeni-dio/2021/132236/images/17955.jpg)
### NN 144/2021 (27.12.2021.), Odluka o najvišem postotku naknade depozitaru za 2022. godinu

HRVATSKA AGENCIJA ZA NADZOR FINANCIJSKIH USLUGA

2483

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te primjenom odredbe članka 191. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20), Hrvatska agencija za nadzor financijskih usluga na sjednici Upravnog vijeća održanoj 22. prosinca 2021. godine donosi

ODLUKU

O NAJVIŠEM POSTOTKU NAKNADE DEPOZITARU ZA 2022. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20) u 2022. godini ima pravo na naknadu od najviše 0,018 % od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/21-03/06
 Urbroj: 326-01-40-41-21-1
 Zagreb, 22. prosinca 2021.

Predsjednik
 Upravnog vijeća
 dr. sc. Ante Žigman, v. r.
### NN 144/2021 (27.12.2021.), Pravilnik o izmjenama i dopunama Pravilnika o minimalnim uvjetima za pružanje socijalnih usluga

MINISTARSTVO RADA, MIROVINSKOGA SUSTAVA, OBITELJI I SOCIJALNE POLITIKE

2467

Na temelju članka 184. stavka 1. Zakona o socijalnoj skrbi (»Narodne novine«, br. 157/13, 152/14, 99/15, 52/16, 16/17, 130/17, 98/19, 64/20 i 138/20), ministar rada, mirovinskoga sustava, obitelji i socijalne politike donosi

PRAVILNIK

O IZMJENAMA I DOPUNAMA PRAVILNIKA O MINIMALNIM UVJETIMA ZA PRUŽANJE SOCIJALNIH USLUGA

Članak 1.

U Pravilniku o minimalnim uvjetima za pružanje socijalnih usluga (»Narodne novine«, br. 40/14, 66/15, 56/20 i 28/21) u članku 6. stavku 1. brišu se riječi: »kao zgrada javne namjene«, a u stavku 5. iza riječi: »pružatelja usluge« briše se zarez i riječi: »odnosno predstavnika obiteljskog doma ili člana njegove obitelji«.

Članak 2.

U članku 15. stavak 4. mijenja se i glasi: »Odredbe iz članka 6. stavka 2., 3. i 6. te članka 8. primjenjuju se i na pružanje usluga organiziranog stanovanja i pružanje usluga u obiteljskom domu.

Članak 3.

U članku 17. podstavak 2. briše se.

Članak 4.

U članku 18. postavci 4. i 5. brišu se.

Članak 5.

U članku 19. stavak 5. briše se.

Članak 6.

U članku 22. podstavak 12. briše se.

PRIJELAZNE I ZAVRŠNE ODREDBE

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-04/11
 Urbroj: 524-09-02-01-02/1-21-1
 Zagreb, 16. prosinca 2021.

Ministar
 Josip Aladrović, v. r.
### NN 144/2021 (27.12.2021.), Odluka o izmjenama i dopunama Odluke o porezima Općine Podstrana

Općina Podstrana

2473

Na temelju članka 42. stavka 1., a u vezi s člankom 20. Zakona o lokalnim porezima (»Narodne novine« broj 115/16, 101/17) Općinsko vijeće Općine Podstrana, na 5. sjednici Općinskog vijeća održanoj 8. prosinca 2021. godine, donijelo je

ODLUKU

O IZMJENAMA I DOPUNAMA ODLUKE O POREZIMA OPĆINE PODSTRANA

Članak 1.

U Odluci o porezima Općine Podstrana (»Službeni glasnik Općine Podstrana« broj 27/19), članak 6. mijenja se i glasi:

»Poslove utvrđivanja i naplate poreza na potrošnju obavlja Ministarstvo financija, Porezna uprava.«

Članak 2.

Iza članka 6. dodaje se članak 6.a koji glasi:

»Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima, da naknadu koja pripada Ministarstvu financija, Poreznoj upravi, u iznosu od 5% od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.«

Članak 3.

Članak 7. mijenja se i glasi:

»Poslove utvrđivanja i naplate poreza na kuće za odmor obavlja Upravni odjel za proračun i financije Općine Podstrana.«

PRIJELAZNA I ZAVRŠNA ODREDBA

Članak 4.

Postupci utvrđivanja poreza započeti po odredbama Odluke o porezima Općine Podstrana (»Službeni glasnik Općine Podstrana« broj 27/19), koji nisu dovršeni do stupanja na snagu ove Odluke, dovršit će se prema odredbama Odluke o porezima Općine Podstrana (»Službeni glasnik Općine Podstrana« broj 27/19).

Članak 5.

Ova odluka objavit će se u »Narodnim novinama« i »Službenom glasniku Općine Podstrana« , a stupa na snagu 1. siječnja 2022. godine.

Klasa: 021-05/21-01/09

Urbroj: 2181/02-01-21-06

Podstrana, 8. prosinca 2021.

Predsjednik
 Općinskog vijeća
 Tomislav Buljan, v. r.
### NN 144/2021 (27.12.2021.), Pravilnik o izmjeni Pravilnika o provedbi Općeg poreznog zakona

Ministarstvo financija

2464

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O IZMJENAMA PRAVILNIKA O PROVEDBI OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20, 43/20, 50/20, 70/20, 74/20, 103/20, 114/20, 144/20, 2/21, 26/21, 43/21, 106/21), članak 71.ta stavku 2. riječi »do kraja 2021. godine« zamjenjuju se riječima: »do kraja 2022. godine.«

Članak 2.

U članku 71.tb stavak 4. mijenja se i glasi:

»Odredbe ovoga članka primjenjuju se prilikom podnošenja godišnjih prijava poreza na dohodak i dobit za 2020., 2021. i 2022. godinu za donacije dane do 31. prosinca 2022. godine.«.

Stavak 6. mijenja se i glasi:

»Odredba stavka 5. ovoga članka primjenjuje se pri utvrđivanju godišnjeg poreza na dohodak za 2020., 2021. i 2022. godinu.«.

ZAVRŠNA ODREDBA

Članak 3.

Ovaj Pravilnik objavljuje se u »Narodnim novinama« i stupa na snagu 1. siječnja 2022. godine.

Klasa: 410-01/20-01/1366
 Urbroj: 513-07-21-01/21-39
 Zagreb, 22. prosinca 2021.

Ministar financija
 dr. sc. Zdravko Marić, v. r.
### NN 145/2021 (29.12.2021.), Odluka o izmjeni Odluke o naknadi za razvoj Komunalnog društva »Vodovod i kanalizacija« d.o.o. za vodoopskrbu i odvodnju Rijeka

KD Vodovod i kanalizacija d.o.o.

2528

Na temelju članka 19. Društvenog ugovora KD VODOVOD I KANALIZACIJA d.o.o., članka 23. stavka 1. Zakona o vodnim uslugama (»Narodne novine« broj 66/19) i članka 52. Zakona o financiranju vodnoga gospodarstva (»Narodne novine« broj 153/09, 90/11, 56/13, 154/14, 119/15, 120/16, 127/17, 66/19), na 4. sjednici održanoj 23. prosinca 2021. godine Skupština KD VODOVOD I KANALIZACIJA d.o.o. donijela je

ODLUKU

O IZMJENI ODLUKE O NAKNADI ZA RAZVOJ

Članak 1.

Članak 7. stavak 2. Odluke o naknadi za razvoj od 26. studenoga 2019. godine kako je izmijenjena Odlukom o izmjeni Odluke o naknadi za razvoj od 22. prosinca 2021. godine mijenja se i glasi:

»Sav prihod od naknade za razvoj koristi se sukladno donesenom Planu gradnje komunalnih vodnih građevina i financijskom planu za 2022. godinu.«.

Članak 2.

Ova Odluka objavit će se u »Narodnim novinama«, a stupa na snagu 1. siječnja 2022. godine.

Broj: IB-3787
 Rijeka, 23. prosinca 2021.

Predsjednik Skupštine
 Marko Filipović, v. r.
### NN 145/2021 (29.12.2021.), Odluka o poništenju Odluke o izmjenama Odluke o porezima Grada Splita

Grad Split

2522

Na temelju članka 36. Statuta Grada Splita (»Službeni glasnik Grada Splita« broj 17/09, 11/10, 18/13, 39/13, 11/18, 6/20, 41/21 i 43/21), Gradsko vijeće Grada Splita na 7. sjednici, održanoj 18. prosinca 2021. godine, donosi

ODLUKU

O PONIŠTENJU ODLUKE O IZMJENAMA ODLUKE O POREZIMA GRADA SPLITA

Članak 1.

Poništava se Odluka o izmjenama Odluke o porezima Grada Splita (»Narodne novine« broj 120/21 i »Službeni glasnik Grada Splita« broj 53/21).

Članak 2.

Ova Odluka objavit će se u »Narodnim novinama« i »Službenom glasniku Grada Splita«.

Članak 3.

Ova Odluka stupa na snagu prvoga dana od dana objave u »Službenom glasniku Grada Splita«.

Klasa: 023-01/21-01/38
 Urbroj: 2181/01-09-01/1-21-79
 Split, 18. prosinca 2021.

Predsjednik
 Gradskoga vijeća
 Jakov Prkić, v. r.
### NN 145/2021 (29.12.2021.), Odluka o stavljanju u službenu uporabu katastarskog operata katastra nekretnina za katastarsku općinu Komarna - Duboka

Državna geodetska uprava

2517

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU KOMARNA – DUBOKA

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz novoosnovane zemljišne knjige, izrađen je katastarski operat katastra nekretnina za katastarsku općinu Komarna – Duboka (MB 337994), a koji se sastoji od:

– katastarskog plana u digitalnom obliku

– digitalnog ortofotoplana i digitalnog modela terena

– elaborata geodetske osnove

– pregledne karte u mjerilu 1:5000 s podjelom na detaljne listove katastarskog plana

– detaljnih listova katastarskog plana u mjerilu 1:1000 (18 komada)

– skica izmjere mjerila 1:1000 (18 komada) i mjerila 1:500 (7 komada)

– dopunskih skica izmjere raznih mjerila (77 komada)

– popisa katastarskih čestica u rasponu od broja 1/1 do 1290 (ukupno 1601 k.č.)

– popisa osoba upisanih u posjedovne listove i

– posjedovnih listova u rasponu od broja 2 do 1645 (ukupno 1608 PL-ova).

II.

Katastarski operat katastra nekretnina za katastarsku općinu Komarna – Duboka (MB 337994) stavlja se u službenu uporabu 20. prosinca 2021. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Komarna – Duboka (MB 337994) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Komarna – Duboka (MB 337994).

IV.

Katastarski operat katastra nekretnina za katastarsku općinu Komarna – Duboka (MB 337994) mora se održavati u trajnoj suglasnosti s novoosnovanom zemljišnom knjigom za katastarsku općinu Komarna – Duboka.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/21-03/39
 Urbroj: 541-04-01-02/1-21-5
 Zagreb, 20. prosinca 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 145/2021 (29.12.2021.), Rješenje o razrješenju zamjenice državnog tajnika Središnjeg državnog ureda za razvoj digitalnog društva

VLADA REPUBLIKE HRVATSKE

2498

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 23. prosinca 2021. donijela

RJEŠENJE

O RAZRJEŠENJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA RAZVOJ DIGITALNOG DRUŠTVA

Razrješuje se KRISTINA POSAVEC položaja zamjenice državnog tajnika Središnjeg državnog ureda za razvoj digitalnog društva, s danom 31. prosinca 2021., na osobni zahtjev.

Klasa: UP/I 080-02/21-02/84

Urbroj: 50301-15/07-21-02

Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 145/2021 (29.12.2021.), Rješenje o razrješenju predsjednice i zamjenice predsjednice Upravnog odbora Zaklade »Hrvatska za djecu«

VLADA REPUBLIKE HRVATSKE

2500

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 1. Zakona o Zakladi »Hrvatska za djecu« (»Narodne novine«, broj 82/15.), Vlada Republike Hrvatske je na sjednici održanoj 23. prosinca 2021. donijela

RJEŠENJE

O RAZRJEŠENJU PREDSJEDNIKA I ZAMJENICE PREDSJEDNIKA UPRAVNOG ODBORA ZAKLADE »HRVATSKA ZA DJECU«

1. Razrješuje se JOSIP ALADROVIĆ dužnosti predsjednika Upravnog odbora Zaklade »Hrvatska za djecu«.

2. Razrješuje se MARGARETA MAĐERIĆ dužnosti zamjenice predsjednice Upravnog odbora Zaklade »Hrvatska za djecu«.

Klasa: 080-02/21-02/118

Urbroj: 50301-15/07-21-02

Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 145/2021 (29.12.2021.), Rješenje o imenovanju vršiteljice dužnosti ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

2499

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13. i 24/16.), a u vezi s članom 38. stavkom 2. i člankom 44. stavkom 3. Zakona o ustanovama (»Narodne novine«, br. 76/93., 29/97., 47/99., 35/08, 127/19.), Vlada Republike Hrvatske je na sjednici održanoj 23. prosinca 2021. donijela

RJEŠENJE

O IMENOVANJU VRŠITELJICE DUŽNOSTI RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se NIKOLINA TKALČEC vršiteljicom dužnosti ravnatelja Središnje agencije za financiranje i ugovaranje programa i projekata Europske unije, do imenovanja ravnatelja na temelju provedenog javnog natječaja, na razdoblje od 6 mjeseci.

Klasa: UP/I 080-02/21-01/158

Urbroj: 50301-15/28-21-02

Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 145/2021 (29.12.2021.), Rješenje o imenovanju glavnog tajnika Ministarstva rada, mirovinskoga sustava, obitelji i socijalne politike

Vlada Republike Hrvatske

2497

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 23. prosinca 2021. donijela

RJEŠENJE

O IMENOVANJU GLAVNOG TAJNIKA MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE

Imenuje se HRVOJE PRUSINA glavnim tajnikom Ministarstva rada, mirovinskoga sustava, obitelji i socijalne politike, na razdoblje od četiri godine.

Klasa: UP/I 080-02/21-01/157
 Urbroj: 50301-15/28-21-02
 Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 145/2021 (29.12.2021.), Rješenje o imenovanju predsjednice i zamjenice predsjednice Upravnog odbora Zaklade »Hrvatska za djecu«

VLADA REPUBLIKE HRVATSKE

2501

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 7. stavka 1. Zakona o Zakladi »Hrvatska za djecu« (»Narodne novine«, broj 82/15.), Vlada Republike Hrvatske je na sjednici održanoj 23. prosinca 2021. donijela

RJEŠENJE

O IMENOVANJU PREDSJEDNICE I ZAMJENICE PREDSJEDNICE UPRAVNOG ODBORA ZAKLADE »HRVATSKA ZA DJECU«

1. Imenuje se MARGARETA MAĐERIĆ predsjednicom Upravnog odbora Zaklade »Hrvatska za djecu«.

2. Imenuje se MARIJA BARILIĆ zamjenicom predsjednice Upravnog odbora Zaklade »Hrvatska za djecu«.

Klasa: 080-02/21-01/187

Urbroj: 50301-15/07-21-02

Zagreb, 23. prosinca 2021.

Predsjednik
 mr. sc. Andrej Plenković, v. r.
### NN 145/2021 (29.12.2021.), Obavijest o izmjeni Specifikacije proizvoda »Slavonska kobasica« – zaštićena oznaka zemljopisnog podrijetla

MINISTARSTVO POLJOPRIVREDE

2507

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, 42/20, 127/20 Odluka USRH i 52/21 u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »SLAVONSKA KOBASICA« – ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) zaprimilo je 8. studenoga 2021. godine izmijenjenu Specifikaciju proizvoda »Slavonska kobasica« – zaštićena oznaka zemljopisnog podrijetla, od podnositelja zahtjeva Udruge Čuvari slavonske tradicije, Trg Ante Starčevića 1, 31 540 Donji Miholjac.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Slavonska kobasica«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/18-01/63
 Urbroj: 525-14/0882-21-15
 Zagreb, 9. prosinca 2021.

Ministrica poljoprivrede
 Marija Vučković, v. r.
### NN 145/2021 (29.12.2021.), Pravilnik o izmjenama Pravilnika o uvjetima za davanje dozvole specijaliziranim prodavaonicama za promet na malo lijekovima

MINISTARSTVO ZDRAVSTVA

2510

Na temelju članka 135. stavka 4. Zakona o lijekovima (»Narodne novine«, br. 76/13, 90/14 i 100/18) ministar zdravstva donosi

PRAVILNIK

O IZMJENAMA PRAVILNIKA O UVJETIMA ZA DAVANJE DOZVOLE SPECIJALIZIRANIM PRODAVAONICAMA ZA PROMET NA MALO LIJEKOVIMA

Članak 1.

U Pravilniku o uvjetima za davanje dozvole specijaliziranim prodavaonicama za promet na malo lijekovima (»Narodne novine«, br. 122/14 i 32/21) u članku 6. stavak 2. mijenja se i glasi:

»(2) Ako specijalizirana prodavaonica ima zaposlenu odgovornu osobu na nepuno radno vrijeme, mora imati i najmanje jednu zaposlenu stručnu osobu na puno radno vrijeme.«.

Članak 2.

Članak 11. mijenja se i glasi:

»Zahtjev za davanje dozvole za obavljanje prometa na malo lijekovima u specijaliziranoj prodavaonici fizička ili pravna osoba podnosi Agenciji, pisanim putem ili putem elektroničke pošte«.

Članak 3.

Članak 12. mijenja se i glasi:

»Podnositelj zahtjeva uz zahtjev iz članka 11. ovoga Pravilnika obvezan je dostaviti dokumentaciju koja sadrži sljedeće podatke i dokumente:

1. dokaz o vlasništvu ili zakupu poslovnog prostora,

2. opis prostora i tlocrt prostora izrađen od ovlaštenog projektanta,

3. diplomu odgovorne osobe i odobrenje za samostalan rad,

4. svjedodžbu o završenom obrazovanju i uvjerenje o položenom stručnom ispitu stručne osobe,

5. ugovor o radu s odgovornom i stručnom osobom,

6. dokaz o plaćenim troškovima postupka.«.

Članak 4.

Ovaj Pravilnik stupa na snagu osmoga dana od dana njegove objave u »Narodnim novinama«.

Klasa: 011-02/21-02/55
 Urbroj: 534-07-1-1/10-21-4
 Zagreb, 28. prosinca 2021.

Ministar
 izv. prof. dr. sc. Vili Beroš, dr. med., v. r.
### NN 145/2021 (29.12.2021.), Odluka o dodjeli odlikovanja Reda kneza Domagoja s ogrlicom za pokazanu osvjedočenu hrabrost i junaštvo u Domovinskom ratu

PREDSJEDNIK REPUBLIKE HRVATSKE

2489

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 12. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja priznanja Republike Hrvatske, donosim

ODLUKU

O DODJELI ODLIKOVANJA

Redom kneza Domagoja s ogrlicom, za pokazanu osvjedočenu hrabrost i junaštvo u Domovinskom ratu, odlikuju se

1. ZVONIMIR (Ivan) BRAČIĆ – posmrtno

2. IVAN (Josip) BRDAR – posmrtno

3. VELIMIR (Ante) ĐEREK – posmrtno.

Klasa: 060-03/21-08/11
 Urbroj: 71-03-01/3-21-01
 Zagreb, 15. studenoga 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda Nikole Šubića Zrinskog za junački čin u Domovinskom ratu

PREDSJEDNIK REPUBLIKE HRVATSKE

2490

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuju se:

1. ROBERT (Anto) ALVIR – nestao

2. IVICA (Ante) ARBANAS

3. SANJA (Andrija) ARBANAS

4. IVICA (Jozo) BANOŽIĆ

5. STANISLAV (Dragan) BARTOLOVIĆ – posmrtno

6. SINIŠA (Stjepan) CVIJAN

7. DRAŽEN (Josip) ČOVIĆ

8. ŽELJKO (Đuro) DELIĆ – posmrtno

9. DRAŽEN (Josip) ĐUROVIĆ

10. JASNA (Đuro) EDL-ŠPILJAR

11. ANTO (Petar) GAŠIĆ – posmrtno

12. PETAR (Petar) GOJUN

13. ZDENKO (Rudolf) HORVAT

14. MARIN (Mijat) IVANKOVIĆ

15. IVICA (Stjepan) JAKOVLJEVIĆ

16. SINIŠA (Ivan) JAKŠEVAC

17. STJEPAN (Josip) KATIĆ – posmrtno

18. ZLATKO (Vladimir) KOVAČIĆ

19. DAMIR (Osman) KRŠIĆ

20. ILIJA (Ilija) MARTIĆ

21. DARKO (Mirko) MIHALJEVIĆ

22. ZORAN (Mirko) MILAS

23. SUZANA (Milenko) PEJNOVIĆ

24. TOMISLAV (Tomislav) PLAVŠIĆ

25. NENAD (Julius) SINKOVIĆ – posmrtno.

Klasa: 060-04/21-09/12
 Urbroj: 71-03-01/3-21-01
 Zagreb, 15. studenoga 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda bana Jelačića za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju

PREDSJEDNIK REPUBLIKE HRVATSKE

2491

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite vojne zasluge u njihovom ustroju, odlikuju se:

1. DRAGO (Franjo) ADŽAGA

2. IVAN (Ilija) ANĐELIĆ

3. MARINKO (Ivo) BABIĆ

4. MIRKO (Ivan) BREKALO

5. KREŠO (Vinko) BRNAS

6. NIKOLA (Nikola) BURIĆ

7. MARKO (Mato) CVITKOVIĆ

8. ZVONKO (Kata) ČUKELJ – posmrtno

9. IVAN (Mijo) ĆURIĆ

10. VLADIMIR (Ivan) ĐUKIĆ – posmrtno

11. MARKO (Rudolf) FILKOVIĆ

12. ZORAN (Miroslav) GOTAL – posmrtno

13. ZORAN (Ilija) GRUBER – posmrtno

14. ZLATKO (Ivan) HORVAT – posmrtno

15. ŽELJKO (Josip) JUKIĆ

16. ANTUN (Stjepan) JURIĆ

17. VIKTORIN (Ilija) JURIĆ

18. PETAR (Petar) KAČIĆ – posmrtno

19. FRANJO (Franjo) KRAČAK – posmrtno

20. STJEPAN (Anto) KULIĆ

21. MARINKO (Rudo) LEKO

22. SINIŠA (Gabrijel) MATAIJA – posmrtno

23. ZVONKO (Krešimir) MILAS

24. JULIJE (Klement) NOVAK

25. ZDENKO (Klement) NOVAK

26. JURAJ (Jozo) NJAVRO – posmrtno

27. VLADO (Antun) OŠUST

28. IVAN (Mate) POLJAK – posmrtno

29. DRAGO (Jozo) SKOKO

30. ZORAN (Milivoj) ŠIPOŠ – posmrtno

31. JOSIP (Petar) TOMAŠIĆ – posmrtno

32. ADORJAN (Antun) TOTH – posmrtno

33. VLADIMIR (Julljus) URBAN – nestao

34. VINKO (Vladimir) ŽANIĆ

35. ŽELJKO (Fabijan) ŽIVANOVIĆ.

Klasa: 060-03/21-10/14
 Urbroj: 71-03-01/3-21-01
 Zagreb, 15. studenoga 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda hrvatskog trolista za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

2493

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MICHAEL – ZLATKO (Ivan) GEUŠIĆ

2. JOSIP (Josip) KIŠ – posmrtno

3. ZVONIMIR (Tomo) PETRIĆ.

Klasa: 060-03/21-16/20
 Urbroj: 71-03-01/3-21-01
 Zagreb, 15. studenoga 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda hrvatskog trolista brigadiru Slavenu (Slavko) Pediću i pukovniku Željku (Josip) Maljku

PREDSJEDNIK REPUBLIKE HRVATSKE

2494

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, izravnoj ratnoj opasnosti i u iznimnim okolnostima u miru, odlikuju se

1. brigadir SLAVEN (Slavko) PEDIĆ

2. pukovnik ŽELJKO (Josip) MALJAK.

Klasa: 060-03/21-16/21
 Urbroj: 71-03-01/3-21-01
 Zagreb, 3. prosinca 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda hrvatskog trolista Središtu za zrakoplovno-tehničko održavanje i opskrbu

PREDSJEDNIK REPUBLIKE HRVATSKE

2495

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u rata, izravnoj ratnoj opasnosti i u iznimnim okolnostima u miru, odlikuje se

SREDIŠTE ZA ZRAKOPLOVNO-TEHNIČKO ODRŽAVANJE I OPSKRBU.

Klasa: 060-03/21-16/22
 Urbroj: 71-03-01/3-21-01
 Zagreb, 3. prosinca 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

2496

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. brigadir SAŠA (Franjo) CRNEC

2. brigadir IVICA (Ivan) MANDUŠIĆ

3. brigadir RUDOLF (Vladimir) LOVRAKOVIĆ

4. pukovnik SREĆKO (Josip) STIPČIĆ

5. pukovnik STJEPAN (Josip) STEPIĆ

6. bojnik SAŠA (Ivan) TURK

7. stožerni narednik FRANKO (Ivan) PERAGA.

Klasa: 060-03/21-17/20
 Urbroj: 71-03-01/3-21-01
 Zagreb, 3. prosinca 2021.

Predsjednik
 Republike Hrvatske
 Zoran Milanović, v. r.
### NN 145/2021 (29.12.2021.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

Hrvatski zavod za zdravstveno osiguranje

2521

Na temelju članka 87. Zakona o obveznom zdravstvenom osiguranju (»Narodne novine«, broj 80/13., 137/13., 98/19. i 108/21.) te članka 26. stavka 1. točke 18. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 40. sjednici održanoj 14. prosinca 2021. godine, uz prethodno pribavljeno mišljenje nadležnih komora i suglasnost ministra nadležnog za zdravstvo, donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine«, broj 47/14., 157/14., 139/15., 28/16., 26/17.,132/17., 119/18., 32/19., 128/19., 22/20., 147/20. i 119/21.), u članku 18. stavku 2. riječi: »za 2021. godinu« zamjenjuju se riječima: »za 2022. godinu«.

Članak 2.

Ova Odluka objavljuje se u »Narodnim novinama«, a stupa na snagu 1. siječnja 2022. godine.

Klasa: 025-04/21-01/291
 Urbroj: 338-01-01-21-01
 Zagreb, 14. prosinca 2021.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 145/2021 (29.12.2021.), Odluka o izmjeni i dopuni Odluke o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Republike Mozambik

STOŽER CIVILNE ZAŠTITE REPUBLIKE HRVATSKE

2516

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. prosinca 2021., donosi

ODLUKU

O IZMJENI I DOPUNI ODLUKE O SIGURNOSNOJ MJERI PRIVREMENE ZABRANE ULASKA U REPUBLIKU HRVATSKU ZA OSOBE KOJE DOLAZE IZ JUŽNOAFRIČKE REPUBLIKE, BOCWANE, KRALJEVINE ESWATINI, LESOTA, NAMIBIJE, ZIMBABVEA I REPUBLIKE MOZAMBIK

I.

U Odluci o sigurnosnoj mjeri privremene zabrane ulaska u Republiku Hrvatsku za osobe koje dolaze iz Južnoafričke Republike, Bocwane, Kraljevine Eswatini, Lesota, Namibije, Zimbabvea i Republike Mozambik (»Narodne novine« broj 127/21, 129/21 i 138/21) točka III. mijenja se i glasi:

»Sigurnosna mjera iz točke I. ove Odluke određuje se u trajanju do 31. siječnja 2022.«

II.

Iza točke III. dodaje se točka III.a koja glasi:

»III.a

U slučaju bitno izmijenjenih okolnosti ova Odluka može se mijenjati i dopunjavati i prije isteka roka do kojeg je određena sigurnosna mjera iz točke I. ove Odluke.«

III.

Ova Odluka objavit će se u »Narodnim novinama«, a stupa na snagu 30. prosinca 2021.

Klasa: 810-06/20-01/7
 Urbroj: 511-01-300-21-477
 Zagreb, 29. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 145/2021 (29.12.2021.), Odluka o izmjeni i dopuni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2512

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 29. prosinca 2021., donosi

ODLUKU

O IZMJENI I DOPUNI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21, 129/21 i 138/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 31. siječnja 2022.«.

II.

Iza točke V. dodaje se točka V.a koja glasi:

»V.a

U slučaju bitno izmijenjenih okolnosti ova Odluka može se mijenjati i dopunjavati i prije isteka roka do kojeg su određene nužne epidemiološke mjere.«

III.

Ova Odluka objavit će se u »Narodnim novinama«, a stupa na snagu 30. prosinca 2021.

Klasa: 810-06/20-01/7

Urbroj: 511-01-300-21-473

Zagreb, 29. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 145/2021 (29.12.2021.), Odluka o izmjeni i dopuni Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

2514

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 29. prosinca 2021., donosi

ODLUKU

O IZMJENI I DOPUNI ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21, 117/21, 121/21, 129/21 i 138/21) točka VI. mijenja se i glasi:

»Nužna epidemiološka mjera iz ove Odluke određuje se u trajanju do 31. siječnja 2022.«.

II.

Iza točke VI. dodaje se točka VI.a koja glasi:

»VI.a

U slučaju bitno izmijenjenih okolnosti ova Odluka može se mijenjati i dopunjavati i prije isteka roka do kojeg je određena nužna epidemiološka mjera.«

III.

Ova Odluka objavit će se u »Narodnim novinama«, a stupa na snagu 30. prosinca 2021.

Klasa: 810-06/20-01/7

Urbroj: 511-01-300-21-475

Zagreb, 29. prosinca 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.